CELEX: 62011TN0277
Language: da
Date: 2011-05-30 00:00:00
Title: Sag T-277/11: Sag anlagt den 30. maj 2011 — Hotel Reservation Service Robert Ragge mod KHIM — Promotora Imperial (iHotel)

13.8.2011   
            
            
               DA
            
            
               Den Europæiske Unions Tidende
            
            
               C 238/19
            
         Sag anlagt den 30. maj 2011 — Hotel Reservation Service Robert Ragge mod KHIM — Promotora Imperial (iHotel)
   (Sag T-277/11)
   2011/C 238/35
   Stævningen er affattet på tysk
   
      Parter
   
   
      Sagsøger: Hotel Reservation Service Robert Ragge GmbH (Köln, Tyskland) (ved advokat M. Koch)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Promotora Imperial, SA (Pozuelo de Alarcón, Spanien)
   
      Sagsøgerens påstande
   
   
               —
            
            
               Afgørelse truffet den 24. februar 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 832/2010-1) ændres således, at der gives medhold i klagen og indsigelse (nr. B 1458571) ophæves. Indsigeren tilpligtes at betale omkostningerne i forbindelse med klage- og indsigelsessagerne. Afgørelsen opretholdes i øvrigt.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Hotel Reservation Service Robert Ragge GmbH
   
      Det omhandlede EF-varemærke: Ordmærket »iHotel« for tjenesteydelser i klasse 35, 39, 41, 42 og 43 — varemærkeansøgning nr. 6912877
   
      Indehaver af det i indsigelsessagen påberåbte varemærke eller tegn: Promotora Imperial, SA
   
      Det påberåbte varemærke eller tegn: EF-ordmærket »i-hotel« for varer og tjenesteydelser i klasse 16, 41 og 43
   
      Indsigelsesafdelingens afgørelse: Delvis medhold i indsigelsen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009, da der ikke er risiko for forveksling mellem de omhandlede varemærker. Appelkammeret har med urette fundet, at der er lighed mellem de omhandlede varer og tjenesteydelser samt mellem de omtvistede varemærker.